MOKUNA IV 
Mahope iho o ka lilo ana 0 ua wahi kanaka nei i mea nui imua o ke 
Alii, me he Kuhina Nui la; a oia ka hoa kuka mau o ke Alii ma na 
mea e lealea ai ke Alii, me ka manao aku o ka poe e, e kuka ana ma 
na mea pili i ka aina, a me na waiwai e like me ka mea mau i ka noho 
Alii ana. Ejia ka o Laieikawai no ka laua kuka mau, a he uuku ke 
kuka ma na mea e ae. 
Mamua aku nae o ko Aiwohikupua lohe ana ia Kauakahialii no 
Laieikawai, ua hoike e oia 1 kana olelo paa imua o kona mau kau- 
kaualii, a me na kaikuahine ona, a me kona poe aialo a pau, a eia 
kana olelo paa, “Auhea oukou e ko’u mau kaukaualii, a me na kaikua- 
hine o’u ko’u mau aialo a pau; mai keia Ja aku a hiki i ko’u mau la 
hope, aole loa ana wau e lawe i kekahi wahine o keia mau mokupuni 
i wahine mare na’u, mai Kauai nei a hala loa 1 Hawaii, ina i oleloia 
mai he mau wahine maikai, aole no hoi au e haawi 1 ko’u kino e komo 
aku ma ke ano kolohe, he oleloa no. No ka mea, he kanaka hana pono 
oleia wau e na wahine, mai ko’u wa opiopio mai a hiki i ko’u hooka- 
nakamakua ana. Aia no ka’u wahine ae ke kii mai, no kekahi mau 
aina e mai, ina noloko mai o Moaulanuiakea, kahi o na wahine oluolu 
a’u 1 lohe ai; alaila, o ka’u wahine makemake ia, i na i kiiia mai wau 
ma na ano elua.” 
Iloko o ko Aiwohikupua lohe ana ia Kauakahialii, a me ko laua 
kuka mau ana me kona Kuhina Nui no Laieikawai, alaila, manaopaa 
ae la ke Alii no Tahiti mai ua wahine la. 
I kekahi Ja, i ke awakea, hiamoe iho la ke Alii, loaa iho la o Laiei- 
kawai ia Aiwohikupua ma ka moeuhane, ua like kana ike ana ia 
Laieikawai ma ka moeuhane me ka Kauakahialii olelo ana ia ia. A 
puoho ae la ke Alii he moeuhane kana. 
iloko oia ala ana ae, aia hoi, he mea minamina loa i ke Alii i kona 
ike ana ia Laieikawai ma ka moeuhane, no ka mea, ua ala e mai ka 
hiamoe o ke Alii; a no ia mea, makemake iho la ke Alii e loaa hou ia 
ia ka hiamoe loihi ana ma ia awakea, i kumu e ike hou aku aii kana 
mea i ike ai ma ka moeuhane. 
Hoao hou iho la ke Alii e hiamoe hou, loaa hou no o Laieikawai ma 
ka hihio pokole loa, aole nae oia 1 ike maopopo loa aku, he wahi 
helehelena wale no kana ike lihi ana, a hikilele ae a oia. 
A no keia mea, ua ano e loa ko ke Alii manao, ia manawa ka 
hoopuka ana a ke Alii i olelo paa imua o kona mau mea a pau, penei 
no ia: 
375 
